
26                                                   DR.31.3.2015                         

 

 

 Jadi saya hendak supaya pihak JPA mengkaji sedalam-dalamnya keputusan 
berkenaan sebelum akhir tahun ini. Apakah tindakan ini disebabkan oleh kekangan 
belanjawan kewangan negara kita, Tuan Pengerusi? Saya tidak mahu JPA mengambil jalan 
mudah untuk menangani masalah tersebut dan perkara begini Tuan Pengerusi, pernah 
berlaku seperti mana yang telah dilaporkan pada tahun 2012 bagi notis yang sama. Dalam 
hal ini, ia membabitkan kakitangan kontrak dengan jumlah yang besar iaitu 50,000 orang 
pekerja. Mereka ini sudah berkeluarga dan mempunyai tanggungjawab lain. Jadi kita fikirlah 
pada jangka masa yang panjang.  

 Soalnya sekarang Tuan Pengerusi, kebanyakan pekerja kontrak kakitangan awam 
ini sudah berkhidmat melebihi sepuluh tahun dan dalam situasi semasa, bukan mudah 
untuk mencari kerja baru.   

 Puan P. Kasthuriraani A/P Patto [Batu Kawan]: [Bangun] 

 Datuk Raime Unggi [Tenom]: Jadi saya hendak tahu setakat mana ketulusan 
dan juga keadilan dalam hal ini. 

 Tuan Pengerusi [Datuk Seri Dr. Ronald Kiandee]: Yang Berhormat Batu Kawan 
bangun, Yang Berhormat.  

 Datuk Raime Unggi [Tenom]: Adakah pekerja kontrak kakitangan awam yang 
mana status keperluan itu memang ada pada kementerian-kementerian tertentu. 

 Tuan Pengerusi [Datuk Seri Dr. Ronald Kiandee]: Hendak bagi Yang Berhormat 
Batu Kawan?  

 Datuk Raime Unggi [Tenom]: Mana ada Yang Berhormat Batu Kawan? 

 Puan P. Kasthuriraani A/P Patto [Batu Kawan]: Sini Yang Berhormat Tenom, di 
depan.  

 Datuk Raime Unggi [Tenom]: Ya, silakan. 

 Puan P. Kasthuriraani A/P Patto [Batu Kawan]: Yang Berhormat, saya ingin 
bertanya, setujukah Yang Berhormat atau mungkin Yang Berhormat sedar atau tidak dalam 
Manifesto Barisan Nasional Pilihan Raya Umum yang Ke-13 ada menyatakan penyerapan 
sepenuh-penuhnya 45,000 pekerja kontrak untuk menjadi kakitangan tetap di kerajaan?  
Hari ini Yang Berhormat Tenom membawa satu isu yang memang membelenggu golongan 
pekerja kontrak ini. Kami pernah highlight isu ini di Parlimen. Malangnya Jabatan Perdana 
Menteri telah menjawab mengatakan tiada hasrat untuk menyerap pekerja kontrak. Jadi 
apa komen Yang Berhormat Tenom?  

 Datuk Raime Unggi [Tenom]: Terima kasih. Pertama, biarlah Yang Berhormat 
Menteri menjawab. Sebab itu kita sebagai wakil rakyat, kita sama-sama menjalankan 
tanggungjawab kita sebagai wakil rakyat sama ada kita di pihak kerajaan ataupun di pihak 
pembangkang sendiri. Apa yang penting, kita tidak mahu masalah 50,000 kakitangan yang 
berkhidmat dalam JPM ini tidak dapat diberi pembelaan yang sewajarnya. Jadi Tuan 
Pengerusi, meskipun notis berkenaan telah dikeluarkan, ada pekerja kontrak awam tertentu 
yang selamat disebabkan faktor-faktor dalaman. Itu maksud saya Tuan Pengerusi. Jadi, 
saya minta Yang Berhormat Menteri memberi penjelasan berkenaan isu ini. Sekian terima 
kasih Tuan Pengerusi.  

 Tuan Pengerusi [Datuk Seri Dr. Ronald Kiandee]: Yang Berhormat Kelana 
Jaya.  

 

11.56 pg.  

 Tuan Wong Chen [Kelana Jaya]: Terima kasih Tuan Pengerusi. Tuan Pengerusi, 
terima kasih kerana memberi peluang saya berbahas rang undang-undang ini. Tuan 
Pengerusi, rang undang-undang ini ialah mengenai pentadbiran fiskal kerajaan. Tiap-tiap 
tahun, penat kita daripada Pakatan Rakyat ini menyeru kepada kerajaan untuk merangka 
bajet yang baik dan mengamalkan financial discipline. Tiap-tiap tahun Kerajaan Barisan 
Nasional gagal, tiap-tiap tahun kena tokok tambah. Hari ini, hendak tambah RM4 bilion lagi 
kepada bajet dan saya akan merujuk kepada P.43 - Kementerian Kesejahteraan Bandar, 
Perumahan dan Kerajaan Tempatan.  



Jadi saya hendak supaya pihak JPA mengkaji sedalam-dalamnya keputusan berkenaan sebelum akhir tahun ini. Apakah tindakan ini disebabkan oleh kekangan belanjawan kewangan negara kita, Tuan Pengerusi? Saya tidak mahu JPA mengambil jalan mudah untuk menangani masalah tersebut dan perkara begini Tuan Pengerusi, pernah berlaku seperti mana yang telah dilaporkan pada tahun 2012 bagi notis yang sama. Dalam hal ini, ia membabitkan kakitangan kontrak dengan jumlah yang besar iaitu 50,000 orang pekerja. Mereka ini sudah berkeluarga dan mempunyai tanggungjawab lain. Jadi kita fikirlah pada jangka masa yang panjang. Soalnya sekarang Tuan Pengerusi, kebanyakan pekerja kontrak kakitangan awam ini sudah berkhidmat melebihi sepuluh tahun dan dalam situasi semasa, bukan mudah untuk mencari kerja baru. Puan P. Kasthuriraani A/P Patto [Batu Kawan]: [Bangun] Datuk Raime Unggi [Tenom]: Jadi saya hendak tahu setakat mana ketulusan dan juga keadilan dalam hal ini. Tuan Pengerusi [Datuk Seri Dr. Ronald Kiandee]: Yang Berhormat Batu Kawan bangun, Yang Berhormat. Datuk Raime Unggi [Tenom]: Adakah pekerja kontrak kakitangan awam yang mana status keperluan itu memang ada pada kementerian-kementerian tertentu. Tuan Pengerusi [Datuk Seri Dr. Ronald Kiandee]: Hendak bagi Yang Berhormat Batu Kawan? Datuk Raime Unggi [Tenom]: Mana ada Yang Berhormat Batu Kawan? Puan P. Kasthuriraani A/P Patto [Batu Kawan]: Sini Yang Berhormat Tenom, di depan. Datuk Raime Unggi [Tenom]: Ya, silakan. Puan P. Kasthuriraani A/P Patto [Batu Kawan]: Yang Berhormat, saya ingin bertanya, setujukah Yang Berhormat atau mungkin Yang Berhormat sedar atau tidak dalam Manifesto Barisan Nasional Pilihan Raya Umum yang Ke-13 ada menyatakan penyerapan sepenuh-penuhnya 45,000 pekerja kontrak untuk menjadi kakitangan tetap di kerajaan? Hari ini Yang Berhormat Tenom membawa satu isu yang memang membelenggu golongan pekerja kontrak ini. Kami pernah highlight isu ini di Parlimen. Malangnya Jabatan Perdana Menteri telah menjawab mengatakan tiada hasrat untuk menyerap pekerja kontrak. Jadi apa komen Yang Berhormat Tenom? Datuk Raime Unggi [Tenom]: Terima kasih. Pertama, biarlah Yang Berhormat Menteri menjawab. Sebab itu kita sebagai wakil rakyat, kita sama-sama menjalankan tanggungjawab kita sebagai wakil rakyat sama ada kita di pihak kerajaan ataupun di pihak pembangkang sendiri. Apa yang penting, kita tidak mahu masalah 50,000 kakitangan yang berkhidmat dalam JPM ini tidak dapat diberi pembelaan yang sewajarnya. Jadi Tuan Pengerusi, meskipun notis berkenaan telah dikeluarkan, ada pekerja kontrak awam tertentu yang selamat disebabkan faktor-faktor dalaman. Itu maksud saya Tuan Pengerusi. Jadi, saya minta Yang Berhormat Menteri memberi penjelasan berkenaan isu ini. Sekian terima kasih Tuan Pengerusi. Tuan Pengerusi [Datuk Seri Dr. Ronald Kiandee]: Yang Berhormat Kelana Jaya. 11.56 pg. Tuan Wong Chen [Kelana Jaya]: Terima kasih Tuan Pengerusi. Tuan Pengerusi, terima kasih kerana memberi peluang saya berbahas rang undang-undang ini. Tuan Pengerusi, rang undang-undang ini ialah mengenai pentadbiran fiskal kerajaan. Tiap-tiap tahun, penat kita daripada Pakatan Rakyat ini menyeru kepada kerajaan untuk merangka bajet yang baik dan mengamalkan financial discipline. Tiap-tiap tahun Kerajaan Barisan Nasional gagal, tiap-tiap tahun kena tokok tambah. Hari ini, hendak tambah RM4 bilion lagi kepada bajet dan saya akan merujuk kepada P.43- Kementerian Kesejahteraan Bandar, Perumahan dan Kerajaan Tempatan.